**ΛΟΓΑΡΙΑΣΜΟΣ ΕΝΙΣΧΥΣΕΩΣ ΔΙΚΗΓΟΡΩΝ ΕΠΑΡΧΙΩΝ**

ΑΘΗΝΑ ΣΕΠΤΕΜΒΡΙΟΣ 2020

**ΘΕΜΑ: Προτάσεις του Δ.Σ. ΤΟΥ Λ.Ε.Δ.Ε. για έγκριση από την Γ.Σ.**

Αγαπητοί συνάδελφοι,

Σας ενημερώνουμε ότι το Διοικητικό Συμβούλιο του Λ.Ε.Δ.Ε., μετά από αλλεπάλληλες συνεδριάσεις του, αφού έλαβε υπόψη,

(1) τις διατάξεις του από 21-9-2016 Καταστατικού του Λ.Ε.Δ.Ε.,

(2) τις τροποποιήσεις στην νομοθεσία που διέπει τους Άμισθους Υποθηκοφύλακες, την κατάργηση των αμίσθων υποθ/κείων και την μετατροπή τους σε έμμισθα,

(3) τα οικονομικά και άλλα στοιχεία του Λ.Ε.Δ.Ε. (αριθμός μελών, οφειλές, ενισχύσεις), με ημερομηνία 31-12-2019,

(4) τις αλλαγές στον κώδικα δικηγόρων και τις διατάξεις που καθορίζουν την θητεία των προέδρων των Δικηγορικών Συλλόγων και

(5) τις διατάξεις του ΚΠολΔ περί διαιτησίας,

καθώς και τις προφορικές προτάσεις μελών του Λ.Ε.Δ.Ε., όπως εκφράστηκαν κατά την με ημερομηνία 11-7-2020 Γενική Συνέλευση, στην Αθήνα,

**ομόφωνα αποφάσισε να προτείνει στην Γ.Σ., προς έγκριση**

**(Α) τις παρακάτω τροποποιήσεις και επαναδιατυπώσεις στα άρθρα του ισχύοντος Καταστατικού, έτσι ώστε να ανταποκρίνονται στα σημερινά δεδομένα και στην χρήση νέων ηλεκτρονικών μέσων και συστημάτων και**

**(Β) τις παρακάτω τροποποιήσεις στα ποσά που χορηγούνται ως ενισχύσεις από τον Λ.Ε.Δ.Ε.**

**(Α) Άμισθοι υποθηκοφύλακες -μέλη του Λ.Ε.Δ.Ε.**

Το Δ.Σ. αφού έλαβε υπόψη :

-το γεγονός ότι οι άμισθοι υποθηκοφύλακες είναι ιδρυτικά μέλη του Λ.Ε.Δ.Ε. και μέχρι σήμερα έχουν καταβάλλει συνδρομές για περισσότερα από 28 έτη,

-το γεγονός ότι την 31-12-2019 τα ενεργά μέλη-υποθηκοφύλακες στον Λ.Ε.Δ.Ε. ανέρχονται μόνο σε 112, εκ των οποίων ποσοστό 50% έχει ηλικία μεγαλύτερη των 60 ετών,

-το γεγονός ότι οι διατάξεις του Ν.4512/2018 και η υπ’ αριθ. 1757/2019 απόφαση της ολομέλειας του Σ.τ.Ε., με τους διαλαμβανόμενους σ’ αυτές ειδικότερους όρους, καταργούν τα άμισθα υποθηκοφυλακεία και τα μετατρέπουν σε έμμισθα με όρους και προϋποθέσεις, καθώς και την από 9-6-2019 αίτηση και τις προτάσεις του Προέδρου της Ένωσης Αμ. Υποθηκοφυλάκων,

**Προτείνει**

* ***1****/ Οι άμισθοι υποθηκοφύλακες που είναι εγγεγραμμένα μέλη του Λ.Ε.Δ.Ε. κατά την 31-12-2019, να δύνανται να παραμείνουν στον Λ.Ε.Δ.Ε. και με την νέα τους ιδιότητα, όπως αυτή καθορίζεται με τις διατάξεις του Ν. 4512/2018, (δηλαδή ως Δικηγόροι, Συμβολαιογράφοι ή Έμμισθοι Δημ. Υπάλληλοι), με την προϋπόθεση να υποβάλλουν αίτηση-δήλωσή τους με την οποία θα εκδηλώνουν την επιθυμία τους να παραμείνουν μέλη του Λ.Ε.Δ.Ε., με αποδοχή των όρων του Καταστατικού,*
* ***2/*** *Στην περίπτωση που διορισθούν έμμισθοι δημόσιοι υπάλληλοι, με προσκόμιση του οικείου πιστοποιητικού, από το οποίο θα προκύπτει η ημερομηνία οριστικής αλλαγής της ιδιότητάς τους, να δύνανται να παραμείνουν μέλη του Λ.Ε.Δ.Ε., με την προϋπόθεση της καταβολής ετησίων συνδρομών, μειωμένου ποσού, σύμφωνα με τις διατάξεις του άρθρου 14 παρ.1β και ισχύει για τους υπαλλήλους-μέλη Λ.Ε.Δ.Ε.*

*Στην περίπτωση αυτή, θα χορηγούνται οι ενισχύσεις του Λ.Ε.Δ.Ε. που αφορούν σε εφάπαξ ενίσχυση λόγω συν/σης, ΜΟΑ και θανάτου, επίδομα τοκετού και επίδομα εξωσ. γονιμοποίησης.*

*Στην περίπτωση που επαναδιορισθούν δικηγόροι και εγγραφούν σε Δικηγορικούς Συλλόγους που συμμετέχουν στον Λ.Ε.Δ.Ε., με την προσκόμιση του οικείου πιστοποιητικού από το οποίο θα προκύπτει η ακριβής ημερομηνία αλλαγής της ιδιότητάς τους, να δύνανται να παραμείνουν μέλη του Λ.Ε.Δ.Ε., με τα δικαιώματα και τις υποχρεώσεις που προβλέπονται από το καταστατικό του Λ.Ε.Δ.Ε. για όλα τα εγγεγραμμένα μέλη-δικηγόρους.*

*Στην περίπτωση που επαναδιορισθούν δικηγόροι και εγγραφούν σε Δικηγορικούς Συλλόγους που* ***δεν*** *συμμετέχουν στον Λ.Ε.Δ.Ε., με την προσκόμιση του οικείου πιστοποιητικού, από το οποίο θα προκύπτει η ακριβής ημερομηνία αλλαγής της ιδιότητάς τους, να δύνανται να παραμείνουν μέλη του Λ.Ε.Δ.Ε., με την προϋπόθεση της καταβολής των ετησίων συνδρομών, όπως προβλέπονται από τις διατάξεις του Καταστατικού και τις αποφάσεις της Γ.Σ. του Λ.Ε.Δ.Ε..*

*Στην περίπτωση που διορισθούν Συμβολαιογράφοι, ύστερα από την έγγραφη γνωστοποίηση στον Λ.Ε.Δ.Ε. της πράξης διορισμού τους από την οποία θα προκύπτει η ημερομηνία οριστικής αλλαγής της ιδιότητάς τους, να δύνανται να παραμείνουν μέλη του Λ.Ε.Δ.Ε., με την προϋπόθεση της καταβολής των ετησίων συνδρομών, όπως προβλέπονται από τις διατάξεις του Καταστατικού και τις αποφάσεις της Γ.Σ. του Λ.Ε.Δ.Ε.*

* ***3/*** *Όσοι επιλέξουν να παραμείνουν μέλη του Λ.Ε.Δ.Ε. και με την νέα τους ιδιότητα, θα πρέπει να φροντίσουν άμεσα για την υποβολή της προαναφερόμενης δήλωσης και την εξόφληση των τυχόν οφειλομένων συνδρομών ή τον διακανονισμό τους σε δόσεις.*
* ***4/*** *Όσοι* ***δεν*** *επιλέξουν την παραμονή τους στον Λ.Ε.Δ.Ε., με την νέα τους ιδιότητα, έχουν υποχρέωση,*

*(α) να υποβάλλουν αίτηση αποχώρησης και να αναγνωρίσουν εγγράφως οφειλή τους προς τον Λ.Ε.Δ.Ε. εφόσον υφίσταται*

*(β) να εξοφλήσουν ή διακανονίσουν τις οφειλές τους και*

*(γ) να δηλώσουν ότι αποδέχονται τις διατάξεις του άρθρου 13 του καταστατικού για μη επιστροφή των καταβληθέντων συνδρομών προς τον Λ.Ε.Δ.Ε. κλπ*

***Επίσης ο πρόεδρος των Αμίσθων Υποθηκοφυλάκων με την από 10/9/2020 επιστολή του ζήτησε να μεριμνήσει ο Λ.Ε.Δ.Ε. ώστε να ενταχθούν στην ασφάλιση αστικής ευθύνης της generali και οι υποθηκοφύλακες-μέλη του Λ.Ε.Δ.Ε. και το Δ.Σ. αποφάσισε να απευθυνθεί στην generali ώστε να διερευνηθεί η δυνατότητα υπαγωγής των υποθηκοφυλάκων στην ασφάλιση αυτή.***

**(Β) Τροποποίηση άλλων άρθρων του Καταστατικού**

Το Δ.Σ. αφού μελέτησε αναλυτικά τις διατάξεις του καταστατικού,

**Προτείνει**

*την τροποποίηση των*

*άρθρων του Καταστατικού, σύμφωνα με το σχέδιο που εσωκλείουμε και ειδικότερα στα άρθρα 2,4,5,6,11,13,14,15,17,18,19,20,23,24,27,28,33,34,*

*όπως περιληπτικά αναφέρονται παρακάτω:*

|  |  |
| --- | --- |
| *Άρθρο 2* | *Προσθήκη σε ενισχύσεις της εξωσωματικής γονιμοποίησης και κατάργηση ΗΧΕ στράτευσης* |
| *Άρθρο 4* | *Δυνατότητα επανεγγραφής διαγραφέντων μελών, υπό προϋποθέσεις* |
| *Άρθρο 5* | *Διαδικασία επανεγγραφής* |
| *Άρθρο 6* | *Δεκτές καταθέσεις προσφυγών με ηλεκτρονική αλληλογραφία* |
|  | *Συμπληρώσεις για παραλαβή απόφασης και κοινοποίηση* |
| *Άρθρο 11* | *Αναμόρφωση άρθρου* |
| *Άρθρο 13* | *Αναμόρφωση άρθρου* |
| *Άρθρο 14* | *Συμπληρώσεις* |
| *Άρθρο 15* | *Δυνατότητα στο Δ.Σ. για επενδύσεις υπό προϋποθέσεις και ηλεκτρονικές πληρωμές υποχρεώσεων Λ.Ε.Δ.Ε.* |
| *Άρθρο 17* | *Αναδιάρθρωση άρθρου, προσθήκη εξωσωμ. γονιμοπ. και κατάργηση ΗΧΕ στράτευσης* |
| *Άρθρο 18* | *Πλήρης αναμόρφωση* |
| *Άρθρο 19* | *Συμπληρώσεις* |
| *Άρθρο 20* | *Αναδιατύπωση* |
| *Άρθρο 23* | *Προϋπόθεση οι εκπρόσωποι των μελών να είναι μέλη Λ.Ε.Δ.Ε.* |
| *Άρθρο 24* | *Συμπληρώσεις σχετικά με υποθηκοφύλακες και συνεδρίαση με τηλεδιάσκεψη* |
| *Άρθρο 27* | *Αλλαγή θητείας Δ.Σ. ώστε να ακολουθεί την θητεία των προέδρων των Συλλόγων* |
| *Άρθρο 28* | *Αποστολή πρόσκλησης με ηλεκτρονικό μέσο και συνεδρίαση με τηλεδιάσκεψη* |
| *Άρθρο 33* | *Κατάργηση παρ.8* |
| *Άρθρο 34* | *Αναπροσαρμογή παρ.1και 2 και προσθήκη διατάξεων περί διαιτησίας* |

**(Γ) Ενισχύσεις προς τα μέλη**

Το Δ.Σ. αφού έλαβε υπόψη τις προηγούμενες αποφάσεις της Γ.Σ., με τις οποίες, θεσπίστηκε ως νέα παροχή από 1-6-2018 το επίδομα εξωσωματικής γονιμοποίησης, τις λοιπές διατάξεις του από 21-9-2016 Καταστατικού του Λ.Ε.Δ.Ε. και τα οικονομικά και λοιπά στοιχεία του Λ.Ε.Δ.Ε., (αριθμός μελών, ενισχύσεις, οφειλές), κατά την 31-12-2019

**προτείνει**

* ***α/ την κατάργηση της Η.Χ.Ε. λόγω στράτευσης****, η οποία τα τελευταία έτη είναι ανενεργή*
* ***β/ την αύξηση της εφάπαξ χρηματικής ενίσχυσης λόγω συνταξιοδότησης****, Μ.Ο.Α. και θανάτου από το ποσό των 10.000 ευρώ (για 23 έτη συμμετοχής), σε 11.000 ευρώ (για 28 έτη συμμετοχής), με προσαύξηση 1% για κάθε επί πλέον έτος*
* ***γ/******την διατήρηση της Η.Χ.Ε. λόγω εξωσωματικής γονιμοποίησης, χωρίς όριο ηλικίας***

*(υπενθυμίζεται ότι με τις προηγούμενες αποφάσεις της Γ.Σ. είχε τεθεί όριο ηλικίας στην χορήγηση της παροχής αυτής για μέλη ηλικίας 35-50 ετών)*

* ***δ/ την μείωση της Η.Χ.Ε. λόγω ασθενείας, από το ποσό των 50 στο ποσό των 45 ευρώ***

*( το Δ.Σ. αφού έλαβε υπόψη του τις προτάσεις του αναλογιστή-συνεργάτη του Λ.Ε.Δ.Ε., οδηγήθηκε στην συγκεκριμένη πρόταση δεδομένου ότι η διατήρηση της Η.Χ.Ε. λόγω ασθενείας στο ποσό των 50 ευρώ, θα έπληττε την βιωσιμότητα του Λ.Ε.Δ.Ε. καταλήγοντας σε έλλειμμα, ενώ ο καθορισμός στο ποσό των 45 οδηγεί σε πλεόνασμα, με την προϋπόθεση ότι οι αποδόσεις των κεφαλαίων του θα ανέλθουν τουλάχιστον στο ετήσιο ποσοστό του 2,5% .*

*Επιπρόσθετα το Δ.Σ. προτείνει την αλλαγή του τρόπου υπολογισμού της εφάπαξ χρηματικής ενίσχυσης δεδομένου ότι οι καταβληθείσες συνδρομές του μέλους αφορούν όχι μόνο στην χορήγηση των ενισχύσεων ως εφάπαξ ενίσχυση κατά στην αποχώρησή του λόγω συνταξιοδότηση, αλλά και στην κάλυψη του ασφαλιστικού κινδύνου για Η.Χ.Ε. ασθένειας, Μ.Ο.Α. και θανάτου).*

**Για τον Λ.Ε.Δ.Ε.**

**Η Πρόεδρος**

**ΑΡΤΟΓΛΟΥ ΕΥΡΩΠΗ**